Koziatynas

Koziatynas () – miestas Ukrainoje, Vinycios srityje, 75 km į šiaurės rytus nuo Vinycios, prie Hujvos upės. Geležinkelių mazgas (linijos į Berdyčivą, Fastivą, Tetijivą, Vinycią), šalia eina Bila Cerkvos–Kremenecio plentas. Veikia geležinkelių aptarnavimo įmonės, maisto (mėsos, duonos), siuvimo pramonė.

Veikia krašto muziejus, yra puošnūs, 1889 m. pastatyti geležinkelio stoties rūmai (architektas – Aleksandras Kobelevas), 1896 m. statyta mokykla (buvusi geležinkeliečių mokykla).

 Istorija 

Koziatynas įkurtas XIX a. vid., o ėmė augti statant geležinkelį ir 1874 m. patvirtintas miestu. 1923–2020 m. – rajono centras.

 Šaltiniai 

Kategorija:Vinycios srities miestai